Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 8 ก.พ.65
Daily Focus - บล.ฟินันเซีย ไซรัส ประจำวันที่ 8 ก.พ.65
8 ก.พ. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index ยังคงแกว่งตัว Sideways to Sideways Up แต่ Upside ระยะสั้นคาดจำกัดบริเวณ 1,680-1,683 จุด ซึ่งเป็นแนวต้านหลัก
โดยกลุ่มพลังงานคาดยังพยุงตลาดจากราคาน้ำมันดิบที่ยังยืนเหนือ US$90 ต่อบาร์เรล อย่างไรก็ตามปัจจัยที่จะมีผลต่อตลาดทุนทั่วโลกคือตัวเลขเงินเฟ้อเดือน ม.ค. ของสหรัฐฯที่จะประกาศในคืนวันพฤหัสฯ ซึ่งหากเร่งตัวมากกว่าที่ตลาดคาด มีโอกาสที่จะเกิดความผันผวนอีกครั้ง โดยเฉพาะแรงขายหุ้น Tech และ Growth
ส่วนในประเทศเริ่มเห็นการทยอยประกาศกำไรบริษัทจดทะเบียนไตรมาส 4/64 อย่างต่อเนื่อง ซึ่งภาพรวมคาดทยอยฟื้นตัวและจะดีขึ้นต่อเนื่องในปี 2565 ซึ่งคาดยังทำให้กระแสเงินทุนยังคงอยู่ในทิศทางไหลเข้าในระยะกลาง-ยาว กลยุทธ์จึงยังเน้นลงทุนในหุ้นที่คาดมีกำไรไตรมาส 4/64 แข็งแกร่งและ Value Play ที่ PER/PBV ไม่สูง
สำหรับหุ้นเด่นวันนี้ : บริษัท จีเอฟพีที จำกัด (มหาชน) หรือ GFPT แนะนำ “ซื้อ” ราคาเป้าหมาย 16 บาท
โดยการฟื้นตัวดูเร็วกว่าคาด ในไตรมาส 4/64 คาดสามารถพลิกมีกำไรได้เล็กน้อยจากเดิมที่คาดยังขาดทุน หนุนจากการส่ง ออกและราคาไก่ในประเทศที่ฟื้นตัว และมีสายการผลิตไก่ปรุงสุกครบ 5 สายอีกครั้งนับตั้งแต่ไฟไหม้ปี 2562
อีกทั้งล่าสุดราคาไก่หน้าฟาร์มยืนเหนือ 40 บาทต่อกิโลสูงสุดรอบ 5 ปี ได้ต่อเนื่องเป็นบวกต่อกำไรไตรมาส 1/65 ให้เร่งตัว โดยคาดกำไรปี 2565 เพิ่มขึ้น 715% จากปีก่อนจากฐานต่ำ พร้อมให้แนวรับ 13.20-13 บาท แนวต้าน 13.50 // 14-14.20 บาท